[{"text_idx": "#000000", "text": "Puhkust on vaja to\u0308o\u0308st, aga mitte tervislikest eluviisidest ja toredatest ning toetavatest treeningpartneritest. Just seeto\u0303ttu treenime me Vo\u0303imlas ka suvel, oled meile oodatud!"}, {"text_idx": "#000001", "text": "E, K 18.00-19.30 maasvo\u0303itluse juhendatud treening ja pu\u0308stivo\u0303itluse avatud matt\nT, N 18.00-19.30 pu\u0308stivo\u0303itluse juhendatud treening ja maasvo\u0303itluse avatud matt\nKo\u0303ik suvised treeningud toimuvad A. Le Coq Sport spordimajas (Ihaste tee 7, Tartu)."}, {"text_idx": "#000002", "text": "Suvised maasvo\u0303itluse treeningud (BJJ, lukumaadlus) viib la\u0308bi Vo\u0303imla peatreener Jorgen Matsi. Jorgen on lubanud suvel kimono vo\u0308o\u0308 lo\u0303dvaks lasta ning keskenduda nogi parimatele paladele \u2013 jalalukkudele ja ka\u0308gistustele. Jalalukud on teada-tuntud trumpa\u0308ssad, mille valdamine vo\u0303ib heastada nii mo\u0303nedki puuduja\u0308a\u0308gid tehnikas vo\u0303i kehamassis. Samas tavatreeningutel ja\u0308a\u0308vad jalalukud sageli tahaplaanile, sest ko\u0303ike muud on ju nii palju... Ka\u0308gistused, eriti Jorgeni lemmik giljotiinka\u0308gistus, ta\u0308iendavad iga maasvo\u0303itleja tehnilist arenali ning teevad lo\u0303ppma\u0308ngu vaheldusrikkaks ning vastase jaoks u\u0308llatusterohkeks. Loodame, et meie armsad maasvo\u0303itluse treenerid Harry-Anton Talvik ja Martin Orgusaar on samuti no\u0303us oma parimad nogi palad letti lo\u0308o\u0308ma ja neid edasi o\u0303petama."}, {"text_idx": "#000003", "text": "Suvised pu\u0308stivo\u0303itluse treeningud ei ja\u0308a\u0308 mitmeku\u0308lgsuse ja po\u0303nevuse poolest maasvo\u0303itlusele alla! U\u0308hendame poksi, taipoksi ja kikkpoksi treeningud maadluse ja judoga ning saame vabavo\u0303itluse (MMA). Suvistele pu\u0308stivo\u0303itluse treeningutele ootame nii meie MMA-huvilisi kui ka neid, kelle jaoks kindaotsaga vastase puudutamine on piisav kontakt. Treeningute sisu saab olema paindlik ja varieeruv. Suvised MMA treeningud Tartus meie imeliste treenerite valvsa ja hoola pilgu all \u2013 Jorgen Matsi, Tambet Kajak, Martin O\u0303nnik, Ergo Tu\u0308u\u0308r ja Ott Ja\u0308rveku\u0308lg."}, {"text_idx": "#000004", "text": "Sellel suvel alustasime taas suviste baaskursustega. Huvi baaskursuste vastu (hoolimata lootusest ilusate ilmadele) oli suur. Avasime maasvo\u0303itluse baaskursuse ja pu\u0308stivo\u0303itluse baaskursuse; mo\u0303lemad kursused ta\u0308itusid kiiresti ning juuni alguses hakkas enda sisemist Vo\u0303itlejat otsima 38 maasvo\u0303itlejat ja 28 pu\u0308stivo\u0303itlejat. Suvine lend on esimene, kelle jaoks filmime kordamismaterjaliks videosid na\u0308dala jooksul o\u0303pitust ning kaasame meie edasijo\u0303udnuid baaskursuslaste o\u0303petamisesse. Soovime ko\u0303igile uutele Vo\u0303itlejatele mo\u0303nusat treeningsuve ja loodame teiega septembrist juba edasijo\u0303udnute treeningutel kohtuda!"}, {"text_idx": "#000005", "text": "Lisaks vo\u0303itlusspordi treeningutele taasalustasime kevadel Vo\u0303imla u\u0308ldfu\u0308u\u0308silised treeningud. Suvel ja\u0308tkame neid pop-up treeningute stiilis \u2013 ajad ja kohad ho\u0303ikame va\u0308lja sotsiaalmeedias ning meie treeningplaanis. Vo\u0303imla U\u0308KE treeningutele ootame ko\u0303iki praeguseid ja endiseid liikmeid ning baaskursuslasi. Tule ja proovi vahelduse mo\u0303ttes midagi uut; kindlasti saab kaasa teha kurikuulsat Jorgeni ma\u0308kketo\u0303usu, Ergo Tu\u0308u\u0308ri ringtreeningut ning u\u0308hisjookse sumedas suvises Tartus."}, {"text_idx": "#000006", "text": "Su\u0308gisest ja\u0308tkame Vo\u0303imlas maasvo\u0303itluse (BJJ, lukumaadlus) ja pu\u0308stivo\u0303itluse treeningutega (MMA). uue hooaja avame pidulikult 1. septembril 2018. Pikk suvi on aga ees, mille jooksul tagame huvilistele Tartu parimad vo\u0303itlussporditreeningud ning teeme ettevalmistusi u\u0308llatusterohkeks su\u0308gishooajaks."}, {"text_idx": "#000007", "text": "Maasvo\u0303itluse baaskursuse lugu: To\u0303nis Ignas\u030cov"}, {"text_idx": "#000008", "text": "Pu\u0308stivo\u0303itluse baaskursuse lugu: Melina Toomsalu"}, {"text_idx": "#000010", "text": "Vo\u0303imla alustas uut hooaega uues saalis!"}]